ALLAT TAL-ĠEBEL Ta' DUN FRANS CAMILLERI Kien żmien tad-dlamijiet… il-bnedmin, imċaħħdin miċ-ċiviltà, emmnu fl-allat, u biex jagħtuhom qima waqqfu l-ġebel ma' xulxin u nxteħtu mwerwra lejl u nhar quddiemhom għax fix-xbihat tal-ġebel, kbir u għoli, lemħu l-kobor ta' l-allat. U feġġ il-jum tad-Dawl. Wara Kristu li ċarrat id-dalma u xandar lil Alla — Ala Wieħed — mhux. bħall-allat tal-ġebel imma spirtu, iġġarrfu t-tempji u x-xbihat ta' Ruma u nbnew il-bażilki tal-għaġeb fejn l-eluf kbar ta' Nsara taw qima 'l Alla u raw il-kobor Tiegħu fiċ-ċokon tax-xbihat ta' Ħobż u Nbid. il-lum iċ-ċiviltà xterdet mad-dinja u ngħixu ż-żmien tad-dawl. Iżda l-bażilki l-kbar li jżejnu 'l-Ruma qdiemu bħat-tifkiriet u sfaw mużewijiet ta' l-arti fejn jidħlu n-nies għarriexa mhux biex iqimu 'l-Alla imma biex juru l-ikbar għożża u qima lejn dak il-ġebel — ġebel kbir u għoli — li jilmħu fih il-kobor tal-bnedmin.